Dimaya wezîfeyî ra dûrîfînayîşê hemşaredarê Partîya Şaran a Demokratîke (HDP) yê Ebexî Farûk Demîrî ewro zî hemşaredarê HDP’yî yê Artemêtanî Medenî Ozer hetê Wezîrîya Karanê Zereyî yê Tirkî ra wezîfeyî ra ame dûrîfînayene.
Walîtîya Wanî 3’ê Tebaxe de Wezîrîya Karanê Zereyî ra waşt ke nê her di hemşaredaran wezîfeyî ra bîgerê. Wezîrîye zî waştişê Walîtîye bica ard û Demîr û Medenî wezîfeyê înan ra girewtî. Hemşeradara Ebexî Leyla Atsake û hemşaredara Artemêtanî  Gulcan Kaçmaz Sayyîgîte rîyê Qerarnameyê Hukmê Qanûnî ra mazbataya înan nêamebî dayene.
